b'\n_START_ARTICLE_\nRPG-29\n_START_SECTION_\nOpis\n_START_PARAGRAPH_\nRPG-29 je prijenosni protu-tenkovski raketni baca\xc4\x8d granata. Osmi\xc5\xa1ljen je da ga nosi i koristi jedan vojnik koji granatu ispaljuje dr\xc5\xbee\xc4\x87i raketni baca\xc4\x8d na jednom ramenu. Na vrhu cijevi baca\xc4\x8da mogu\xc4\x87e je postaviti 1P38 optiku koja ima 2,7x zoom. Tako\xc4\x91er mo\xc5\xbee se koristiti i optika 1PN51-2 koja ima mogu\xc4\x87not gledanja po no\xc4\x87i (eng. night vision).\n_START_SECTION_\nPovijest kori\xc5\xa1tenja\n_START_PARAGRAPH_\nRPG-29 ulazi u slu\xc5\xbebu Crvene Armije 1989. godine._NEWLINE_Izraelske dnevne novine Haaretz objavile su da je RPG-29 bio glavni uzrok izraelskih vojnih \xc5\xbertava u Izraelsko-libanonskom ratu 2006. godine, iako je glasnogovornik ruskog ministarstva vanjskih poslova zanijekao tvrdnju da Rusija to oru\xc5\xbeje izravno isporu\xc4\x8duje Hezbollahu._NEWLINE_2007. britanski slu\xc5\xbebenici potvrdili su da je RPG-29 uni\xc5\xa1tio trup tenka Challenger 2 u ira\xc4\x8dkom gradu al-Amarah, raniv\xc5\xa1i tako britanske \xc4\x8dlanove posade._NEWLINE_U svibnju 2008. je New York Times otkrio da je ameri\xc4\x8dki tenk M1 Abrams te\xc5\xa1ko o\xc5\xa1te\xc4\x87en u Iraku od raketnog baca\xc4\x8da RPG-29.'